pythainlp/thai-wiki-dataset-v3 huggingface dataset:
โกวิทย์ พวงงาม

ศาสตราจารย์ โกวิทย์ พวงงาม อดีตสมาชิกสภาผู้แทนราษฎรไทยแบบบัญชีรายชื่อ สังกัดพรรคพลังท้องถิ่นไท อดีตหัวหน้าพรรคพลังท้องถิ่นไท เป็นอดีตคณบดีคณะสังคมสงเคราะห์ศาสตร์ มหาวิทยาลัยธรรมศาสตร์ อดีตนายกสภามหาวิทยาลัยราชภัฏนครศรีธรรมราช
== ประวัติ ==
ศ.ดร.โกวิทย์ พวงงาม เกิดเมื่อวันที่ 8 ธันวาคม พ.ศ. 2494 สำเร็จการศึกษาระดับปริญญาตรี ศึกษาศาสตรบัณฑิต (ภูมิศาสตร์) จากมหาวิทยาลัยศิลปากร ระดับปริญญาโท ศิลปศาสตรมหาบัณฑิต (การพัฒนาสังคม) จากมหาวิทยาลัยเกษตรศาสตร์ และรัฐศาสตรมหาบัณฑิต (การปกครอง) จากมหาวิทยาลัยธรรมศาสตร์ ระดับปริญญาเอก Doctor of Philosophy (Rural Development) จาก CENTRAL LUZON STATE UNIVERSITY ประเทศฟิลิปปินส์
== การทำงาน ==
ศ.ดร.โกวิทย์ พวงงาม เคยรับราชการในสังกัดกรมการพัฒนาชุมชน กระทรวงมหาดไทย ระหว่างปี 2521 - 2534 และเป็นอาจารย์ประจำภาควิชาส่งเสริมการเกษตร คณะเกษตรศาสตร์ มหาวิทยาลัยเชียงใหม่ ระหว่างปี 2535 - 2539 จากนั้นโอนย้ายมาสังกัดมหาวิทยาลัยธรรมศาสตร์ ในปี 2547 และเป็นคณบดีคณะสังคมสงเคราะห์ศาสตร์ มหาวิทยาลัยธรรมศาสตร์ ระหว่างปี 2559 ถึงปี 2562 และเคยได้รับการแต่งตั้งเป็นนายกสภามหาวิทยาลัยราชภัฏนครศรีธรรมราช ระหว่างปี 2561 ถึงปี 2563
ศ.ดร.โกวิทย์ พวงงาม เข้าร่วงานการเมืองกับพรรคพลังท้องถิ่นไท ซึ่งนำโดยชัชวาลล์ คงอุดม หรือ "ชัช เตาปูน" ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ระบบบัญชีรายชื่อลำดับที่ 2 และเป็นหนึ่งในรายชื่อบุคคลที่ได้รับเสนอชื่อเป็นนายกรัฐมนตรีไทย พ.ศ. 2562ของพรรคพลังท้องถิ่นไท โดย ศ.ดร.โกวิทย์ ได้รับเลือกตั้งเป็น ส.ส.สมัยแรกในการเลือกตั้งครั้งนี้
ศ.ดร.โกวิทย์ พวงงาม มีบทบาทในด้านการงบประมาณของท้องถิ่น โดยการแสดงความเห็นเกี่ยวกับงบประมาณที่จัดสรรให้ท้องถิ่นน้อยเกินไป นอกจากนั้น ศ.ดร.โกวิทย์ พวงงาม ยังมีผลงานหนัสือเกี่ยวกับการปกครองท้องถิ่นอีกหลายผลงาน
== เครื่องราชอิสริยาภรณ์ ==
== อ้างอิง ==
ข้าราชการพลเรือนชาวไทย
อาจารย์คณะสังคมศาสตร์
อาจารย์คณะเกษตรศาสตร์
ศาสตราจารย์
นักการเมืองไทย
สมาชิกสภาผู้แทนราษฎรไทยแบบบัญชีรายชื่อ
พรรคพลังท้องถิ่นไท
พรรครวมไทยสร้างชาติ
บุคคลจากคณะศึกษาศาสตร์ มหาวิทยาลัยศิลปากร
บุคคลจากคณะเกษตรศาสตร์ มหาวิทยาลัยเชียงใหม่
บุคคลจากคณะสังคมสงเคราะห์ศาสตร์ มหาวิทยาลัยธรรมศาสตร์
บุคคลจากคณะสังคมศาสตร์ มหาวิทยาลัยเกษตรศาสตร์
บุคคลจากคณะรัฐศาสตร์ มหาวิทยาลัยธรรมศาสตร์
บุคคลจากมหาวิทยาลัยราชภัฏนครศรีธรรมราช
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
หัวหน้าพรรคการเมืองในประเทศไทย
ชยุต ภุมมะกาญจนะ

ชยุต ภุมมะกาญจนะ (ชื่อเดิม : วรวุฒิ) เป็นสมาชิกสภาผู้แทนราษฎรจังหวัดปราจีนบุรี สังกัดพรรคภูมิใจไทย อดีตเลขานุการรัฐมนตรีว่าการกระทรวงพัฒนาสังคมและความมั่นคงของมนุษย์
== ประวัติ ==
ชยุต ภุมมะกาญจนะ เกิดเมื่อวันที่ 10 กุมภาพันธ์ พ.ศ. 2506 เป็นบุตรของ สมาน ภุมมะกาญจนะ อดีตรัฐมนตรีช่วยว่าการกระทรวงอุตสาหกรรม กับนางจิตรา ภุมมะกาญจนะ (นามสกุลเดิม: ภาวสิน) สำเร็จการศึกษาระดับปริญญาตรี บริหารธุรกิจบัณฑิต (การบริหารงานบุคคล) จากมหาวิทยาลัยเกริก และปริญญาโท บริหารธุรกิจมหาบัณฑิต (การบริหารงานบุคคล) จากมหาวิทยาลัยรามคำแหง
== การทำงาน ==
ชยุต ลงสมัครรับเลือกตั้งสมาชิกสภาผู้แทนราษฎรจังหวัดปราจีนบุรีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับเลือกตั้งเป็นสมัยแรก และได้รับเลือกตั้งต่อเนื่องตั้งแต่ครั้งนั้นเป็นต้นมา ทั้งการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ในนามพรรคไทยรักไทย การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนามพรรคพลังประชาชน หลังจากนั้นได้ย้ายมาสังกัดพรรคกิจสังคม ในปลายปี พ.ศ. 2551 ภายหลังคดียุบพรรคใหญ่หลายพรรค โดยมีนายสุวิทย์ คุณกิตติ อดีตหัวหน้าพรรคได้นำ สมาชิกสภาผู้แทนราษฎร กลับมาฟื้นฟูพรรคกิจสังคมอีกครั้ง โดยนายสุวิทย์ดำรงตำแหน่งประธานที่ปรึกษาพรรค และเข้าร่วมฝ่ายรัฐบาลซึ่งสนับสนุน นายอภิสิทธิ์ เวชชาชีวะ เป็นนายกรัฐมนตรี
ต่อมา ชยุต ได้ย้ายมาสังกัดพรรคชาติไทยพัฒนา และได้รับเลือกตั้งต่อเนื่อง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคภูมิใจไทย
=== สภาผู้แทนราษฎร ===
ชยุต ภุมมะกาญจนะ ได้รับเลือกตั้งเป็นสมาชิกสภาผู้แทนราษฎรมาแล้ว 5 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดปราจีนบุรี สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดปราจีนบุรี สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดปราจีนบุรี สังกัดพรรคพลังประชาชน --> พรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปราจีนบุรี สังกัดพรรคชาติไทยพัฒนา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดปราจีนบุรี สังกัดพรรคภูมิใจไทย
== เครื่องราชอิสริยาภรณ์ ==
== อ้างอิง ==
บุคคลจากจังหวัดปราจีนบุรี
นักการเมืองไทย
สมาชิกสภาผู้แทนราษฎรจังหวัดปราจีนบุรี
พรรคไทยรักไทย
พรรคพลังประชาชน (พ.ศ. 2541)
พรรคกิจสังคม
พรรคชาติไทยพัฒนา
พรรคภูมิใจไทย
บุคคลจากโรงเรียนสวนกุหลาบวิทยาลัย
บุคคลจากคณะบริหารธุรกิจ มหาวิทยาลัยเกริก‎
บุคคลจากคณะบริหารธุรกิจ มหาวิทยาลัยรามคำแหง
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ธนวัฒน์ ซึ้งจิตถาวร

ธนวัฒน์ ซึ้งจิตถาวร ( เกิด 8 มกราคม พ.ศ. 2543) เป็นนักฟุตบอลอาชีพชาวไทย
ในตำแหน่งกองกลางตัวรุกให้ทีมชาติไทย ปัจจุบันเล่นให้กับเมืองทอง ยูไนเต็ด ในไทยลีก โดยเขาเคยเล่นให้กับเลสเตอร์ซิตี ในพรีเมียร์ลีก
==สโมสรอาชีพ==
ธนวัฒน์เล่นให้กับทีมท้องถิ่นของ Neunkirch เป็นเวลาเจ็ดปี ก่อนจะเซ็นสัญญากับน็องซี เมื่ออายุ 13 ปี
เมื่อ 19 กันยายน พ.ศ. 2563 ธนวัฒน์เซ็นสัญญากับเลสเตอร์ซิตีแบบไร้ค่าตัว และลงเล่นให้กับทีมเยาวชนของสโมสร ลงเล่นให้กับทีมครั้งแรกในพรีเมียร์ลีก 2 เกมที่พบกับแบล็กเบิร์นโรเวอส์ เมื่อ 29 กันยายน พ.ศ. 2564 และมีชื่อเป็นตัวสำรองให้กับทีมชุดใหญ่ในเกมที่พบกับแมนเชสเตอร์ซิตี เมื่อ 3 เมษายน พ.ศ. 2564
== ทีมชาติ ==
อากิระ นิชิโนะ กุนซือ ฟุตบอลทีมชาติไทย ได้เรียกตัวติดทีมชาติไทยชุดใหญ่เพื่อไปแข่งขันฟุตบอลโลกรอบคัดเลือกที่ สหรัฐอาหรับเอมิเรตส์
ในเดือนตุลาคม พ.ศ. 2564 ธนวัฒน์มีชื่อติดทีมฟุตบอลทีมชาติไทยรุ่นอายุไม่เกิน 23 ปีในการแข่งขันฟุตบอลเอเชียเยาวชนอายุไม่เกิน 23 ปี 2022 รอบคัดเลือกที่ประเทศมองโกเลีย ซึ่งเขาได้รับการแต่งตั้งให้เป็นกัปตันของทีมชาติชุดนี้ด้วย
==สถิติอาชีพ==
===ทีมชาติ===
====ชุดใหญ่====
====รุ่นอายุไม่เกิน 23 ปี====
== การทำประตูในทีมชาติ ==
=== รุ่นอายุไม่เกิน 23 ปี ===
== เกียรติประวัติ ==
ทีมชาติไทย
ฟุตบอลชิงแชมป์แห่งชาติอาเซียน: 2563
==อ้างอิง==
==แหล่งข้อมูลอื่น==
นักฟุตบอลชาวไทย
นักฟุตบอลชาวฝรั่งเศส
นักฟุตบอลทีมชาติไทย
บุคคลจากจังหวัดสุพรรณบุรี
กองกลางฟุตบอล
ผู้เล่นสโมสรฟุตบอลเลสเตอร์ซิตี
ผู้เล่นสโมสรฟุตบอลเมืองทอง ยูไนเต็ด
นักกีฬาชาวไทยในสหราชอาณาจักร
สมเจตน์ ลิมปะพันธุ์

สมเจตน์ ลิมปะพันธุ์ เป็นที่ปรึกษารัฐมนตรีว่าการกระทรวงมหาดไทย (อนุทิน ชาญวีรกูล) เคยเป็นสมาชิกสภาผู้แทนราษฎรจังหวัดสุโขทัย สังกัดพรรคภูมิใจไทย อดีตผู้ช่วยเลขานุการรัฐมนตรีว่าการกระทรวงสาธารณสุข (อนุทิน ชาญวีรกูล)
== ประวัติ ==
สมเจตน์ ลิมปะพันธุ์ เกิดเมื่อวันที่ 14 พฤษภาคม พ.ศ. 2511 จบการศึกษาชั้นมัธยมปลาย จากโรงเรียนเซนต์จอห์น ระดับปริญญาตรี บริหารธุรกิจบัณฑิต (การตลาด) จากมหาวิทยาลัยธุรกิจบัณฑิตย์ ปริญญาโท ศิลปศาสตรมหาบัณฑิต (รัฐศาสตร์) จากมหาวิทยาลัยรามคำแหง
สมเจตน์ ลิมปะพันธุ์ เป็นบุตรชายของ นายสมชาติ ลิมปะพันธุ์ นายกเทศมนตรีเทศบาลเมืองสวรรคโลก และเป็นหลานชายของร้อยตรี ประพาส ลิมปะพันธุ์ อดีตสมาชิกสภาผู้แทนราษฎรจังหวัดสุโขทัยหลายสมัย
== การทำงาน ==
สมเจตน์ ลงสมัครรับเลือกตั้งสมาชิกสภาผู้แทนราษฎรจังหวัดสุโขทัยครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคชาติพัฒนา และได้รับเลือกตั้งเป็นสมัยแรก และได้รับเลือกตั้งต่อเนื่องตั้งแต่ครั้งนั้นเป็นต้นมา ทั้งการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ในนามพรรคไทยรักไทย การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนามพรรคชาติไทย หลังจากนั้นได้ย้ายมาสังกัดพรรคกิจสังคม ในปลายปี พ.ศ. 2551 ภายหลังคดียุบพรรคใหญ่หลายพรรค โดยมีนายสุวิทย์ คุณกิตติ อดีตหัวหน้าพรรคได้นำ สมาชิกสภาผู้แทนราษฎร กลับมาฟื้นฟูพรรคกิจสังคมอีกครั้ง โดยนายสุวิทย์ดำรงตำแหน่งประธานที่ปรึกษาพรรค และเข้าร่วมฝ่ายรัฐบาลซึ่งสนับสนุน นายอภิสิทธิ์ เวชชาชีวะ เป็นนายกรัฐมนตรี
ต่อมา สมเจตน์ ได้ย้ายมาสังกัดพรรคชาติพัฒนาเพื่อแผ่นดิน แต่ไม่ได้รับเลือกตั้งโดยแพ้ให้กับผู้สมัครจากพรรคภูมิใจไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จึงย้ายมาสังกัดพรรคภูมิใจไทย และได้รับเลือกตั้งอีกสมัย แต่ในปี 2566 เขาไม่ได้รับเลือกตั้ง โดยแพ้ให้กับประภาพร ทองปากน้ำ จากพรรคเพื่อไทย ต่อมาได้รับแต่งตั้งเป็นที่ปรึกษารัฐมนตรีว่าการกระทรวงมหาดไทย
== เครื่องราชอิสริยาภรณ์ ==
== อ้างอิง ==
บุคคลจากจังหวัดสุโขทัย
นักการเมืองไทย
สมาชิกสภาผู้แทนราษฎรจังหวัดสุโขทัย
พรรคชาติพัฒนา (พ.ศ. 2535)
พรรคไทยรักไทย
พรรคชาติไทย
พรรคกิจสังคม
พรรคชาติพัฒนา (พ.ศ. 2550)
พรรคภูมิใจไทย
บุคคลจากคณะบริหารธุรกิจ มหาวิทยาลัยธุรกิจบัณฑิตย์
บุคคลจากคณะรัฐศาสตร์ มหาวิทยาลัยรามคำแหง
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
เทศบาล

เทศบาล (municipality) เป็นเขตการปกครองรูปแบบหนึ่ง มีสถานะและอำนาจในการปกครองตนเองตามที่ได้กำหนดไว้ในกฎหมายของรัฐหรือท้องถิ่น
คำว่า เทศบาล ยังใช้หมายถึงองค์กรที่ทำหน้าที่บริหารเขตพื้นที่ดังกล่าว เทศบาลเป็นเขตการปกครองในรูปแบบปกติ ซึ่งแตกต่างจากเขตการปกครองพิเศษ
พื้นที่ในเขตเทศบาลหนึ่ง อาจครอบคลุมถึง
กระจุกพื้นที่ที่มีประชากรอยู่อาศัยจำนวนมากแห่งหนึ่ง เช่น นคร เมือง หรือหมู่บ้าน
พื้นที่ดังกล่าวหลายแห่งรวมกัน
บางส่วนของพื้นที่ดังกล่าว
 
เขตการปกครอง
อาสนวิหารนักบุญหลุยส์ (นิวออร์ลีนส์)

อาสนวิหารและมหาวิหารนักบุญหลุยส์ กษัตริย์แห่งฝรั่งเศส (Cathedral-Basilica of Saint Louis, King of France) หรือนิยมเรียนสั้น ๆ ว่า อาสนวิหารเซนต์หลุยส์ (St. Louis Cathedral; Cathédrale Saint-Louis, Roi-de-France, Catedral-Basílica de San Luis, Rey de Francia) เป็นที่ตั้งของอัครมุขมณฑลนิวออร์ลีนส์และเป็นอาสนวิหารที่เก่าแก่ที่สุดในสหรัฐที่ยังใช้งานต่อเนื่องถึงปัจจุบัน อาสนวิหารนี้สร้างขึ้นเพื่ออุทิศแด่นักบุญหลุยส์ (หรือพระเจ้าหลุยส์ที่ 9 แห่งฝรั่งเศส) โบสถ์หลังแรกสร้างขึ้นในปี 1718 และหลังที่สามสร้างขึ้นในสมัยภายใต้การปกครองของสเปนในปี 1789 และได้ยกสถานะขึ้นเป็นอาสนวิหารในปี 1793 อาสนวิหารหลังเดิมถูกเพลิงไหม้เสียหายในเพลิงไหม้ใหญ่เมื่อปี 1788 จากนั้นได้มีการขยาย ต่อเติม และปรับปรุงจนเสร็จสมบูรณ์ในทศวรรษ 1850s และยังคงมีโครงสร้างบางส่วนจากปี 1789 หลงเหลืออยู่
อาสนวิหารนักบุญหลุยส์ตั้งอยู่ในเฟรนช์ควอร์เตอร์ นิวออร์ลีนส์ รัฐลุยเซียนา สหรัฐ บนส่วนเพลซจอห์นพอลเดอะเซคเคินด์ (Place John Paul II; Place Jean-Paul II) ซึ่งเป็นถนนส่วนทางเท้าของถนนชาร์ตเอส์ (Chartres Street หรือ rue de Chartres) ซึ่งมีความยาวหนึ่งช่วงระหว่างถนนเซนต์ปีเตอร์ (St. Peter Street; rue Saint-Pierre) และถนนเซนต์แอนน์ (St. Anne Street, rue Sainte-Anne) อาสนสิหารนั้นตั้งอยู่ติดกับจัตุรัสแจ็คสัน หันหน้าเข้าสู่แม่น้ำมิสซิสซิปปีในย่านใจกลางประวัติศาสตร์ของนิวออร์ลีนส์
==สุสาน==
สุสานเซนต์หลุยส์เป็นที่รู้จักในฐานะที่ฝังศพของนักบวชวูดูแบบลุยเซียนา มารี ลาโว และบุคคลจากนิวออร์ลีนส์คนอื่น ๆ ที่มีชื่อเสียง เช่น เอเตียน เดอ บอเร, ฮอเมอร์ เพลสสี, เบอร์นาร์ เดอ มารีไญ, เบนยามิน เฮนรี แลทรอบ, บาร์เธเลมี ลาฟง, พอล มอร์ฟี และ เออร์เนสท์ นาธาน มอเรียล รวมถึงมีป้ายทองแดงจารึกชื่อของมาดามมารี เดลฟีน ลาลอรีในซอย 4 ถึงแม้ว่าร่างของเธอไม่ได้ฝังที่นี่
นิโคลัส เคจ นักแสดงชาวอเมริกัน ได้ซื้อสุสานที่นี่จองไว้เพื่อเป็นที่ฝังศพของเขาเมื่อเขาเสียชีวิต
==ผี==
เชื่อกันว่าในอาสนวิหารมีวิญญาณของคุณพ่ออันโตนิโอ เดอ เซเดลลา หรือรู้จักในชื่อ แปร์อ็องตวน (Père Antoine) หลอกหลอนอยู่ คุณพ่ออังตวนเป็นนักบวชประจำอาสนวิหารและร่างของท่านฝังอยู่ภายในโบสถ์หลังนี้ มีรายงานการพบเห็นการปรากฏกายของคุณพ่อโดยทั้งศาสนิกชนและนักท่องเที่ยวว่าพบเห็นคุณพ่อในระหว่างมิสซาเที่ยงคืนวันคริสต์มาสใกล้กับด้านซ้ายของพระแท่นบูชา โดยถือเทียนหนึ่งแท่ง นอกจากนี้ยังเชื่อกันว่ามีวิญญาณของแปร์ดากอแบร์ (Père Dagobert) นักบวชผู้ร่างฝังในโบสถ์นี้เช่นกัน เป็นที่เล่าขานกันว่าในวันฝนพรำจะได้ยินเสียงคุณพ่อร้องเพลงสวด Kyrie ในโบสถ์
==อ้างอิง==
==แหล่งข้อมูลอื่น==
Official website
Roman Catholic Archdiocese of New Orleans, official website
Kendall, John (1922). "The Churches", in History of New Orleans.
อาสนวิหารในสหรัฐ
เฟรนช์ควอร์เตอร์
สิ่งก่อสร้างในนิวออร์ลีนส์ (รัฐลุยเซียนา)
แฮปปี้ (ตัวละครในมังงะ)

แฮปปี้ (Happy) เป็นตัวละครจากการ์ตูนญี่ปุ่นเรื่อง แฟรี่เทล ศึกจอมเวทอภินิหาร และ เอเดนส์ซีโร่
== ประวัติ ==
=== แฟรี่เทล ศึกจอมเวทอภินิหาร ===
เผ่าพันธุ์เอกซ์ซีด เป็นแมวตัวสีฟ้าพูดกับยืนแบบคนได้ คู่หูของนัตสึ
=== เอเดนส์ซีโร่ ===
อดีตเผ่าพันธุ์แมวบนดาวเอกซ์ซีด เป็นแมวตัวสีฟ้าพูดกับยืนแบบคนได้ คู่หูของรีเบคก้า
ตัวละครที่เป็นแมว
ตัวละครที่เป็นพ่อมด
ตัวละครที่เป็นไซด์คิก
ตัวละครที่เป็นนักเล่นแผลง ๆ
ตัวละครในบันเทิงคดีที่มาอาศัยอยู่ในเวลา
ตัวละครที่เป็นแอนดรอยด์
ตัวละครที่เป็นหุ่นยนต์นอกโลก
อาวุธสมมติ
มาสคอตอนิเมะและมังงะ
ตัวละครชายในอนิเมะและมังงะ
ตัวละครในแฟรี่เทล ศึกจอมเวทอภินิหาร
ตัวละครในเอเดนส์ซีโร่
เลิฟคอเมดี้เรื่องนี้ เพื่อนสมัยเด็กไม่มีวันแพ้

เลิฟคอเมดี้เรื่องนี้ เพื่อนสมัยเด็กไม่มีวันแพ้    หรือ ความรักนี้เพื่อนสมัยเด็กไม่แพ้รักแรกหรอก  หรือชื่อย่อว่า โอซามาเกะ  เป็นซีรีส์ไลต์โนเวลญี่ปุ่นแนวรักตลก เขียนโดยชูอิจิ นิมารุ และวาดภาพประกอบโดยอูอิ ชิงุเระ ตีพิมพ์โดยสำนักพิมพ์ ASCII Media Works ในเครือหนังสือเด็งเงกิบุงโกะเมื่อเดือนมิถุนายน พ.ศ. 2562 ปัจจุบันจำหน่ายถึงเล่มที่ 9 ได้รับการดัดแปลงเป็นมังงะ วาดรูปโดยเรียว อิโต ตีพิมพ์ในนิตยสารคอมิกอะไลฟ์รายเดือน นิตยสารการ์ตูนแนวเซเน็งของสำนักพิมพ์เมเดียแฟกทอรี ตั้งแต่เดือนพฤศจิกายน พ.ศ. 2562 ได้รับการรวบรวมเป็นหนังสือการ์ตูนรวมเล่ม (ทังโคบง) แล้ว 4 เล่ม ได้รับการดัดแปลงเป็นซีรีส์อนิเมะโทรทัศน์โดยสตูดิโอโดงาโกโบ ออกอากาศตั้งแต่เดือนเมษายนถึงมิถุนายน พ.ศ. 2564
==อ้างอิง==
==แหล่งข้อมูลอื่น==
เว็บไซต์ทางการของอนิเมะ 
นิยายญี่ปุ่นที่ตีพิมพ์ในปี พ.ศ. 2562
มังงะที่ตีพิมพ์ในปี พ.ศ. 2562
มังงะที่ตีพิมพ์ในปี พ.ศ. 2564
อนิเมะที่ออกฉายในปี พ.ศ. 2564
ไลต์โนเวล
การ์ตูนญี่ปุ่นแนวเซเน็ง
การ์ตูนญี่ปุ่นแนวสุขนาฏกรรมจินตนิยม
การ์ตูนญี่ปุ่นแนวชีวิตโรงเรียน
วัดรางตันนิลประดิษฐ์

วัดรางตันนิลประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองบัว อำเภอบ้านแพ้ว จังหวัดสมุทรสาคร มีที่ดินตั้งวัดมีเนื้อที่ 19 ไร่ 2 งาน 60 ตารางวา
วัดรางตันนิลประดิษฐ์สร้างขึ้นในในปี พ.ศ. 2452 โดยนายนิลและนางปาน แดงเภา ได้ถวายที่ดินให้สร้างวัด มีพระอาจารย์บุญนาค ศรีอ่อน เป็นผู้ดูแลได้ชักชวนประชาชนมาร่วมกัน ต่อมาปี พ.ศ. 2463 ได้เงินบริจาคในการสร้างอุโบสถที่ทำจากไม้ ในสมัยพระสุดใจ สุวณฺณโชโต เป็นเจ้าอาวาส เมื่อปี พ.ศ. 2494 ท่านได้ก่อสร้างอุโบสถหลังใหม่ วัดได้รับพระราชทานวิสุงคามสีมาเมื่อพ.ศ. 2502 เขตวิสุงคามสีมา กว้าง 8 เมตร ยาว 16 เมตร  ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2485
อาคารเสนาสนะ ได้แก่ อุโบสถ กว้าง 8 เมตร ยาว 16 เมตร สร้างเมื่อ พ.ศ. 2500 เป็นอาคารคอนกรีตเสริมเหล็ก ภายในประดิษฐานพระประธานขนาดหน้าตักกว้าง 4.50 เมตร สูง 5 เมตร นามว่า สมเด็จพระพุทธไชยมงคล ศาลาการเปรียญ กว้าง 12 เมตร ยาว 18 เมตร สร้างเมื่อ พ.ศ. 2490 เป็นอาคารไม้ มีช่อใบระกา หอสวดมนต์ กว้าง 6 เมตร ยาว 12 เมตร สร้างเมื่อ พ.ศ. 2475 เป็นอาคารไม้ กุฏิสงฆ์ จำนวน 2 หลัง เป็นอาคารไม้ 1 หลัง และตึก 1 หลัง วิหาร กว้าง 5 เมตร ยาว 12 เมตร เป็นอาคารคอนกรีตเสริมเหล็ก สร้างเมื่อ พ.ศ. 2541 ศาลาอเนกประสงค์ กว้าง 16 เมตร ยาว 28 เมตร เป็นอาคารคอนกรีตเสริมเหล็ก มีช่อฟ้าใบระกา  ศาลาท่าน้ำ โรงครัว และหอกลอง
==รายนามเจ้าอาวาส==
พระบุญนาค
พระอ้น
พระเม้า
พระหลง
พระแปลก
พระเรียน
พระแก่น
พระสุวรรณ
พระครูสุวรรณวรกิจ
==อ้างอิง==
รางต้นนิลประดิษฐ์
เอกสิทธิ์ของสมาชิกรัฐสภา

เอกสิทธิ์ของสมาชิกรัฐสภาคือความคุ้มกันทางกฎหมายที่สมาชิกสภานิติบัญญัติในบางประเทศพึงได้รับ โดยที่สมาชิกฝ่ายนิติบัญญัติจะได้รับความคุ้มครองจากการฟ้องร้องทางแพ่งหรืออาญาจากการกระทำหรือคำพูดที่เกิดขึ้นระหว่างการทำหน้าที่ในฐานะฝ่ายนิติบัญญัติ เอกสิทธิ์ถือเป็นเรื่องปกติในประเทศที่ใช้รัฐสภาในระบบเวสต์มินสเตอร์
== ความเป็นมา ==
ประเทศสหราชอาณาจักรอนุญาตให้สมาชิกสภาขุนนางและสภาสามัญชนพูดได้อย่างเสรีระหว่างการดำเนินการทั่วไปในสภา โดยไม่ต้องเกรงกลัวที่จะถูกดำเนินการทางกฎหมายในข้อหาหมิ่นประมาท หมิ่นศาล หรือละเมิดพระราชบัญญัติความลับทางราชการ เอกสิทธิ์นี้ยังให้การคุ้มครองสมาชิกรัฐสภาไม่ให้โดนจับกุมในคดีแพ่งจากคำพูดหรือกระทำในฐานะสมาชิกสภาฯ ภายในอาณาบริเวณของพระราชวังเวสต์มินสเตอร์ โดยมีเงื่อนไขว่าคำพูดหรือการกระทำดังกล่าวเป็นส่วนหนึ่งของการดำเนินการในรัฐสภา อาทิ การตั้งกระทู้ถามนายกรัฐมนตรีในสภาสามัญชน เอกสิทธิ์นี้ทำให้สมาชิกสามารถตั้งคำถามหรือถกเถียงประเด็นที่อาจจะเข้าข่ายหมิ่นประมาท แทรกแซงคดีที่กำลังถูกพิจารณาในศาล หรือสุ่มเสี่ยงต่อการเปิดเผยความลับทางราชการ
อย่างไรก็ตาม เอกสิทธิ์คุ้มครองนี้ไม่มีผลกับคดีอาญา และไม่คุ้มครองสภาที่ถูกถ่ายโอนอำนาจในสกอตแลนด์และเวลส์ เอกสิทธิ์ในการพูดอย่างเสรีนี้ยังส่งผลให้มีการตั้งกฎที่ห้ามไม่ให้สมาชิกสภาพูดคำบางคำออกมา หรือส่อความว่าสมาชิกอีกคนหนึ่งโกหก
สิทธิ์และเอกสิทธิ์ของสมาชิกรัฐสภาถูกกำหนดโดยคณะกรรมมาธิการมาตรฐานและคณะกรรมาธิการเอกสิทธิ์ ถ้าสมาชิกรัฐสภาทำผิดกฎ สมาชิกผู้นั้นก็อาจจะถูกระงับสมาชิกภาพหรือถูกขับออกจากสภาได้ ความผิดที่เคยเกิดขึ้นได้แก่ การยื่นหลักฐานเท็จต่อคณะกรรมาธิการประจำสภา การรับสินบน เป็นต้น
สิทธิ์ที่คล้ายคลึงกันมีอยู่ในประเทศที่ใช้รัฐสภาระบบเวสต์มินสเตอร์เช่นประเทศแคนาดา ประเทศออสเตรเลีย ประเทศไทย เป็นต้น ในประเทศสหรัฐอเมริกา เอกสิทธิ์นี้ถูกมอบให้โดยข้อความวรรคหนึ่งว่าด้วยการพูดและการอภิปรายในมาตราที่หนึ่งของรัฐธรรมนูญสหรัฐ และในสภานิติบัญญัติของหลาย ๆ รัฐในสหรัฐอเมริกาก็ได้ให้ความคุ้มครองที่คล้ายคลึงกัน
ในประเทศไทย เอกสิทธิ์และความคุ้มกันสมาชิกรัฐสภาได้รับการบัญญัติไว้ในรัฐธรรมนูญแห่งราชอาณาจักรไทย พ.ศ. 2560 โดยให้เอกสิทธิ์ในการอภิปราย ตั้งกระทู้ถาม ลงมติและลงคะแนน รวมถึงการดำเนินการทางรัฐสภาอื่น ๆ โดยไม่ต้องกลัวว่าจะถูกฟ้อง หรือถูกขัดขวางในการปฏิบัติหน้าที่เป็นผู้แทนประชาชน
==อ้างอิง==
ระบบเวสต์มินสเตอร์
กระบวนการทางรัฐสภา
วัดฉาง

วัดฉาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปรอก อำเภอเมืองปทุมธานี จังหวัดปทุมธานี มีที่ดินตั้งวัดเนื้อที่ 15 ไร่ 1 งาน 3 ตารางวา
วัดฉางสร้างในสมัยพระบาทสมเด็จพระพุทธเลิศหล้านภาลัย เมื่อ พ.ศ. 2360 โดยชาวมอญเมาะตะมะที่อพยพครอบครัวมาอยู่ในตำบลบ้านฉาง จึงได้สร้างวัดเพื่อบำเพ็ญกุศลตามประเพณีและตั้งชื่อว่า "วัดฉาง" วัดได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2534 เขตวิสุงคามสีมากว้าง 12 เมตร ยาว 24 เมตร ได้ผูกพัทธสีมาเมื่อวันที่ 13 กรกฎาคม พ.ศ. 2534
ภายในวัดมีสถาปัตยกรรมเก่าอยู่ 2 แห่ง คือ วิหารร้าง เป็นอาคารขนาดเล็กก่ออิฐถือปูน มีประตูเดียว หน้าต่างด้านละ 2 คู่ ประดับลายรดน้ำ หน้าบันปูนปั้นประดับลวดลายดอกไม้ฝีมืองามมาก เป็นศิลปะสมัยอยุธยาตอนปลายถึงรัตนโกสินทร์ตอนต้น มีงานปูนปั้นอย่างชาวจีนปรากฏอยู่ที่หน้าบันของวิหาร และพระพุทธรูปปางสมาธิที่สร้างจากสตางค์แดงทั้งองค์ และศาลาท่าน้ำ ลักษณะเป็นอาคารไม้สร้างแบบโปร่ง หลังคาทรงจั่วผสมปั้นหยา มุงกระเบื้องว่าวหรือซีเมนต์ ตรงส่วนที่เป็นเชิงชายและหน้ากระดานคอสองเป็นไม้ฉลุลายละเอียดประณีตมาก เสาอาคารลบเหลี่ยมสี่มุม ประดับบัวรอบเสาทุกต้น ระเบียงมีราวลูกกรมไม้ระแนงตีตามแนวนอนและแนวตั้ง
==อ้างอิง==
ฉาง
ฉาง
โบราณสถานในจังหวัดปทุมธานี
วัดตรีจินดาวัฒนาราม

วัดตรีจินดาวัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกุ้ง อำเภอบางคนที จังหวัดสมุทรสงคราม
วัดตรีจินดาวัฒนาราม เดิมชื่อว่า วัดใหม่สามจีน เพราะมีจีนพี่น้องสามคน เป็นผู้สร้างวัด คือ ขุนศรีโสภณ (เส็ง แซ่ตัน) ขุนท่องวารี (โป๊ แซ่ตัน) และขุนมณีพาณิช (ฮก แซ่ตัน) ได้รวมทุนกันสร้างวัด เริ่มสร้างวัดเมื่อ พ.ศ. 2378 ต่อมาเปลี่ยนชื่อวัดมาเป็น "วัดตรีจินดาวัฒนาราม" เมื่อ พ.ศ. 2483 โดยยังคงความหมายเดิม ประชาชนมักเรียกว่า วัดไทรโยค เพราะตั้งอยู่ปากคลองไทรโยค วัดได้สร้างอุโบสถหลังใหม่แทนอุโบสถหลังเก่า  ได้รับพระราชทานวิสุงคามสีมาเมื่อวันที่ 4 มกราคม พ.ศ. 2529
อาคารและเสนาสนะ ได้แก่ อุโบสถฝากระดาน 1 หลัง วิหารก่ออิฐ 1 หลัง เป็นอาคารตรีมุข ก่ออิฐถือปูนหลังคาเครื่องไม้มุงกระเบื้อง ช่อฟ้าใบระกาปูนปั้นประดับกระจก หน้าบันปูนปั้นรูปเทพนมด้านข้างมีลวดลายก้านขดตกแต่ง หอสวดมนต์ 1 หลัง กุฏิวิปัสสนาหน้าวิหาร 1 หมู่ กุฏิใหญ่ 1 หมู่ หอระฆัง 1 หอ ศาลาท่าน้ำ 3 หลัง เสร็จเรียบร้อยทำพิธีฉลอง เมื่อ พ.ศ. 2381 ศาลาการเปรียญไม้ สร้างเมื่อ พ.ศ. 2463 เป็นอาคารไม้ทรงไทยสองชั้นยกพื้นสูงหลังคาเครื่องไม้มุงกระเบื้องสี ด้านข้างมีชายคาปีกนกยื่นออกมามีเสาไม้กลมรองรับ
ปูชนียวัตถุ ได้แก่ พระประธานในอุโบสถเป็นพระปูนปั้นปางมารวิชัย เดิมประดิษฐานอยู่ในอุโบสถวัดกลางใต้ อัญเชิญมาไว้ เมื่อ พ.ศ. 2484 พระพุทธบาทจำลอง 4 รอยในวิหารเล็ก ๆ มีทั้งเขียนลวดลายบนไม้ลายรดน้ำ ลงรักปิดทอง และหล่อด้วยโลหะ เป็นพระพุทธบาทที่แกะสลักแบบนี้พบมากในพม่า มีแห่งเดียวในจังหวัดสมุทรสงคราม ส่วนใบเสมาหินทรายแดงส่วนบนโค้งแหลมและเรียวเล็กลงมีลายสันหน้ากระดานเป็นแถบยาวตรงกึ่งกลางใบเสมา ด้านล่างเป็นรูปดอกไม้สามเหลี่ยม ตัวเหงาเสมาเป็นรูปเศียรนาค สมัยรัตนโกสินทร์
==อ้างอิง==
ตรีจินดาวัฒนาราม
โบราณสถานในจังหวัดสมุทรสงคราม
วัดบางเลนเจริญ

วัดบางเลนเจริญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านวัดน้อย ตำบลบางเลน อำเภอบางใหญ่ จังหวัดนนทบุรี มีที่ดินตั้งวัดเนื้อที่ 10 ไร่ ปัจจุบันมีพระปลัด ณัฐวุฒิ อานนฺโท เป็นเจ้าอาวาส
วัดบางเลนเจริญเดิมมีนามว่า วัดน้อย สร้างขึ้นเมื่อประมาณ พ.ศ. 2300 ในสมัยอยุธยา ต่อมากลายเป็นวัดร้างไประยะหนึ่ง จนกระทั่งมีผู้เข้ามาทะนุบำรุงวัดอีกครั้งและกระทรวงศึกษาธิการประกาศยกเป็นวัดมีพระสงฆ์จำพรรษาเมื่อวันที่ 20 ธันวาคม พ.ศ. 2519 จากนั้นนายถนอม เปรมรัศมี อดีตอธิบดีกรมป่าไม้ รวมถึงประชาชนทั่วไปจึงได้อุปถัมภ์วัดเรื่อยมา ภายในวัดมีศูนย์ศึกษาพระพุทธศาสนาวันอาทิตย์วัดบางเลนเจริญซึ่งเปิดดำเนินการมาตั้งแต่ พ.ศ. 2550
อาคารและเสนาสนะสำคัญได้แก่ อุโบสถ กว้าง 6 เมตร ยาว 21 เมตร กุฏิสงฆ์ จำนวน 9 หลัง เป็นอาคารไม้ทรงไทยประยุกต์และอาคารครึ่งตึกครึ่งไม้ และศาลาการเปรียญ ปูชนียวัตถุของวัดได้แก่ พระประธานในอุโบสถ เป็นพระพุทธรูปเชียงแสน นอกจากนั้นยังมีพระพุทธรูปปางต่าง ๆ จำนวน 5 องค์
==อ้างอิง==
บางเลนเจริญ
วัดบางศรีเมือง

วัดบางศรีเมือง เป็นวัดราษฎร์สังกัดคณะสงฆ์ฝ่ายมหานิกาย ในหมู่ที่ 1 บ้านบางศรีเมือง ตำบลบางศรีเมือง อำเภอเมืองนนทบุรี จังหวัดนนทบุรี มีเนื้อที่ประมาณ 10 ไร่ 2 งาน 40 ตารางวา
วัดบางศรีเมืองสร้างขึ้นเมื่อ พ.ศ. 2374 โดยไม่ปรากฏหลักฐานว่าใครเป็นผู้สร้าง มีสภาพชำรุดทรุดโทรมมาโดยตลอด บางปีมีพระภิกษุจำพรรษาเพียง 2 รูป หรือ 3 รูปเท่านั้น จนกระทั่งเมื่อ พ.ศ. 2505 พระครูนนทสุทธิคุณ (ชื้น) เป็นเจ้าอาวาส ท่านได้สร้างอาคารและเสนาสนะต่าง ๆ ขึ้น ได้แก่ อุโบสถ สร้างเป็นอาคารคอนกรีตเสริมเหล็กแทนหลังเก่าที่ชำรุดทรุดโทรมมาก ได้รับพระราชทานวิสุงคามสีมาเมื่อวันที่ 15 มกราคม พ.ศ. 2513 เขตวิสุงคามสีมากว้าง 18 เมตร ยาว 33 เมตร และได้ผูกพัทธสีมาเมื่อวันที่ 5 มีนาคม พ.ศ. 2513 ศาลาการเปรียญ สร้างเป็นอาคารไม้ กุฏิสงฆ์ สร้างเป็นอาคารไม้และอาคารคอนกรีตเสริมเหล็ก หอระฆัง หอฉัน และวิหารประดิษฐาน หลวงพ่อประสิทธิไชย ปัจจุบันได้มีการสร้างวิหารประดิษฐานรูปจำลองสมเด็จพระพุฒาจารย์ (โต พฺรหฺมรํสี) ด้วย
==อ้างอิง==
บางศรีเมือง
Chayamaritia

Chayamaritia เป็นสกุลของพืชดอกที่อยู่ในวงศ์ว่านไก่แดง
ถิ่นกำเนิดของมันคืออินโดจีน
สปีชีส์ในสกุล ได้แก่:
Chayamaritia banksiae 
Chayamaritia smitinandii 
== อ้างอิง ==
Gesneriaceae
วงศ์ว่านไก่แดง
พืชดอก
Chautemsia

Chautemsia เป็นสกุลของพืชดอกที่อยู่ในวงศ์ว่านไก่แดง
ถิ่นกำเนิดของมันคือบราซิลตะวันออกเฉียงใต้
สปีชีส์ในสกุล ได้แก่:
Chautemsia calcicola A.O.Araujo & V.C.Souza
== อ้างอิง ==
Gesneriaceae
วงศ์ว่านไก่แดง
พืชดอก
Chaunochiton

Chaunochiton เป็นสกุลของพืชดอกที่อยู่ในวงศ์น้ำใจใคร่
ถิ่นกำเนิดของมันคืออเมริกากลางและอเมริกาใต้เขตร้อน
สปีชีส์ในสกุล ได้แก่:
Chaunochiton angustifolium 
Chaunochiton kappleri 
Chaunochiton loranthoides 
== อ้างอิง ==
Olacaceae
วงศ์น้ำใจใคร่
พืชดอก
Chaunanthus

Chaunanthus เป็นสกุลของพืชดอกที่อยู่ในวงศ์ผักกาด
ถิ่นกำเนิดของมันคือเม็กซิโก
สปีชีส์ในสกุล ได้แก่:
Chaunanthus acuminatus 
Chaunanthus mexicanus 
Chaunanthus petiolatus 
Chaunanthus torulosus 
== อ้างอิง ==
Brassicaceae
วงศ์ผักกาด
พืชดอก
Chasmanthera

Chasmanthera เป็นสกุลของพืชดอกที่อยู่ในวงศ์บอระเพ็ด
ถิ่นกำเนิดของมันคือแอฟริกาเขตร้อน
สปีชีส์ในสกุล ได้แก่:
Chasmanthera dependens 
Chasmanthera uviformis 
Chasmanthera welwitschii 
== อ้างอิง ==
Menispermaceae
วงศ์บอระเพ็ด
พืชดอก
Chascanum

Chascanum เป็นสกุลของพืชดอกที่อยู่ในวงศ์ผกากรอง
ถิ่นกำเนิดของมันคือแอฟริกาไปจนถึงอินเดีย
สปีชีส์ในสกุล ได้แก่:
Chascanum adenostachyum 
Chascanum angolense 
Chascanum caespitosum 
Chascanum cernuum 
Chascanum cuneifolium 
Chascanum elburense 
Chascanum garipense 
Chascanum gillettii 
Chascanum glandulosum 
Chascanum hanningtonii 
Chascanum hederaceum 
Chascanum hildebrandtii 
Chascanum humbertii 
Chascanum hyderabadense 
Chascanum incisum 
Chascanum insulare 
Chascanum integrifolium 
Chascanum krookii 
Chascanum laetum 
Chascanum latifolium 
Chascanum marrubiifolium 
Chascanum mixtum 
Chascanum moldenkei 
Chascanum namaquanum 
Chascanum obovatum 
Chascanum pinnatifidum 
Chascanum pumilum 
Chascanum rariflorum 
Chascanum schlechteri 
Chascanum sessilifolium 
Chascanum sulcatum 
Chascanum yemenense 
== อ้างอิง ==
Verbenaceae
วงศ์ผกากรอง
พืชดอก
Chartoloma

Chartoloma เป็นสกุลของพืชดอกที่อยู่ในวงศ์ผักกาด
ถิ่นกำเนิดของมันคือเอเชียกลาง
สปีชีส์ในสกุล ได้แก่:
Chartoloma platycarpum (Bunge) Bunge
== อ้างอิง ==
Brassicaceae
วงศ์ผักกาด
พืชดอก
Charianthus

Charianthus เป็นสกุลของพืชดอกที่อยู่ในวงศ์โคลงเคลง
ถิ่นกำเนิดของมันคือหมู่เกาะวินด์เวิร์ด, หมู่เกาะลีเวิร์ด และกายอานา
สปีชีส์ในสกุล ได้แก่:
Charianthus alpinus 
Charianthus coccineus 
Charianthus corymbosus 
Charianthus dominicensis 
Charianthus grenadensis 
Charianthus nodosus 
Charianthus purpureus 
== อ้างอิง ==
Melastomataceae
วงศ์โคลงเคลง
พืชดอก
Charadranaetes

Charadranaetes เป็นสกุลของพืชดอกที่อยู่ในวงศ์ทานตะวัน
ถิ่นกำเนิดของมันคืออเมริกากลาง
สปีชีส์ในสกุล ได้แก่:
Charadranaetes durandii (Klatt) Janovec & H.Rob.
== อ้างอิง ==
Asteraceae
วงศ์ทานตะวัน
พืชดอก
Champluviera

Champluviera เป็นสกุลของพืชดอกที่อยู่ในวงศ์เหงือกปลาหมอ
ถิ่นกำเนิดของมันคือไนจีเรียตอนใต้ถึงกาบอง, บีโอโก
สปีชีส์ในสกุล ได้แก่:
Champluviera nuda 
Champluviera populifolia 
== อ้างอิง ==
Acanthaceae
วงศ์เหงือกปลาหมอ
พืชดอก